Den Vest-Sjællandske Avis, 1818-06-06
Hans Majestæt bereiser nu sine Russisk-Polske Provindser. Den 3die Mai indtraf han paa Slottet Gregorewka i Wollbynien, som tilhører Grevinde Rzwuska, der holdt han en Revne over den Russiske Armee, som staaer opstillet i det sydlige Rusland, og fortsatte derpaa sin Reise til Bessarabien. – Hans Søfolk, som vare afgaaede med Escadren til Spanien, ere allerede paa Tilbagereisen passerede Sundet, og en talrig Flaade, som udrustes i Cronstadt og Reval, forventes dertil, hvis Bestemmelse siges at være at begive sig til Calais og Ostende, for at afhente den Russiske Armee fra Frankerig. – Udrustningerne i Cadix hvile imidlertid, det synes at Spaniens Kræfter mattes, og at Regieringen maae overlade Krigens Udfald i sine Colonier til Roialisternes og Jndependenternes indbyrdes Afgiørelse. Roialisterne i Chili holde sig endnu i Fæstningen Talcahuano, Vicekongen af Lima er kommet dem til Hielp med en Forstærkning af 3000 Mand under General Osorio, og har givet ham Overcommanden over heele Roialisternes Krigsmagt. Chilis Erobrer General St. Martin, har samlet sin Armee og trukket sig i en Stilling syd for Valparaiso; og man formoder, at General O'Higgius, som commanderer det Russiske Korps for Fæstningen Talcahuand skal faae Ordre til at trække sig tilbage for at lokke Roialisterne ud af denne Fæstning, og faae Leilighed til at angribe dem. - J Mexico ligge Jnsurgenterne under, i Venezuela svømme de ovenpaa; man har Efterretninger fra Bolivar om hans Seier og Morillos Flugt; og den Spanske Hoftidende vedbliver at tie om dennes Seiervindinger. – Nye-Orleans berømte Befrier, den Nordamerikanske General Jackson fører Krigen mod de Vilde med Held, den 6te April har han med ubetydeligt Tab indtaget Oburnt, Mickasukkernes Stad, fanget deres Prophet Francis, og en Deel af deres Anførere; de mistede deres Qvæg og en stor Mængde har underkastet sig; efter Jndtagelsen, af Oburnt havde Byen St. Marcks samme Skjebne, man troer at denne Krig vil snart være bragt tilende. Disse Krigsnyeheder ere de eneste, som Posten har medbragt; thi fra Ostindien har man i nogen Tid ikke havt nye Efterretninger. Dog spores altid sørgelige Nyheder fra et eller andet Sted paa Jorden; den gyldne Fred forebygger de fleste men ikke alle Lidelser, de ere uadskillelige fra Menneskelivet og fra en Natur, som er indrettet efter dets Beskaffenhed og Bestemmelse. Hører man saadanne Begivenheder, som den der fortælles fra Stokholm, at en Urtekræmmer og Tallotterie-Collecteur ved Navn Nister er bleven dræbt i sit Contoir med mange Knivstik af en ubekiendt Person, som havde efterladt sig en Seddel, hvori han anmelder at han af Hævn har begaaet dette Mord, saa hører man ogsaa saadanne Tildragelser, som den der meldes fra Staden Tod i Provindsen Spoleto i Kirkestaten, hvor et Huus er pludselig siunket ned i Jorden, og hvorved 7 Personer mistede Livet; ogsaa Byens offentlige Plads begynder stedse meere at synke. Cardinal Albani er nu reist derhen med Jngeniuerer for at holde paa Byen. - De Ulykker, som Naturen foraarsager, ere dog ikke at ligne med de, som udspringe af de menneskelige Lidenskaber; imidlertid blive de imellem slemme nok, især naar de ikke komme allene, saaledes have de stakkels brandlidte Jndvaanere i Creutzburg, flyttet hvad de kunde redde ind i en stor Vandmølle, som ligger udenfor Byen; men ogsaa denne er afbrændt med Resten af deres Eiendomme og med en Deel Understøttelser af Korn og Klæder, som vare tilsendte dem fra Omegnens Beboere.